પહેલા તબક્કામાં સ્ટેડિયમની ક્ષમતાની ૩૦ ટકા ટિકિટ વેચાણ માટે મૂકવામાં આવી હતી, જે ફક્ત ૧૨ દિવસમાં જ વેચાઈ ગઈ. ચેમ્પિયનશિપની સત્તાવાર ટિકિટ ભાગીદાર ‘બુક માય શો’એ પ્રશંસકો માટે પોતાની વેબસાઇટ પર ટિકિટ ઉપલબ્ધ કરાવી હતી. બીજા તબક્કાની ટિકિટના વેચાણ અંગે વિજેન્દ્રએ કહ્યું, ”મારા ચાહકોનો આ પ્રેમ અને સહયોગ માટે આભાર. હું સાચે જ ઉત્સાહિત છું અને મારા દેશના દર્શકોની સામે પહેલા ખિતાબી મુકાબલા માટે રિંગમાં ઊતરવા ઉત્સુક છું.